Resolusi Seri Gaya 14 Mac

Resolusi Seri Gaya merupakan satu ketetapan untuk menubuhkan Parti Demokratik Sabah (PDS) yang ditandatangani oleh hampir semua wakil rakyat Parti Bersatu Sabah (PBS) pada malam 14 Mac 1994 di Seri Gaya. Seri Gaya ialah tempat kediaman rasmi Ketua Menteri Sabah, iaitu tempat kediaman Datuk Joseph Pairin Kitingan  ketika itu. 

Ketetapan itu telah dibuat selepas pucuk pimpinan Barisan Nasional mengatakan bahawa mereka tidak lagi akan menerima PBS sebagai parti komponen Barisan Nasional tanpa mengira sama ada Datuk Joseph Pairin masih memimpin parti itu atau tidak. Penolakan ini diakibatkan oleh peninggalan PBS secara tiba-tiba daripada Barisan Nasional lima hari sebelum pembuangan undi semasa pilihan raya umum pada tahun 1990. Oleh itu, Wakil-wakil Rakyat PBS telah membuat ketetapan untuk menubuhkan sebuah wadah kesinambungan untuk perjuangan politik kaum Kadazandusun Murut.

Penandatangan
Antara mereka yang menandatangani resolusi tersebut ialah:
 Datuk Adib Sigoh
 Datuk Baggai Basirun
 Datuk Bernard Giluk Dompok (kini Tan Sri)
 Datuk Dr. Ewon Ebin
 Datuk George Sangkin
 Datuk Gisin Lombut
 Datuk Jahid Jahim
 Datuk Joseph Pairin Kitingan (kini Tan Sri)
 Datuk Joseph Sitin Saang
 Datuk Kadoh Agundong
 Datuk Lawrence Gimbang
 Datuk Michael Metah Asang
 Datuk Markus Majihi
 Datuk Dr. Maximus Ongkili
 Datuk Monggoh Orow
 Datuk Dr. Othman Minudin
 Datuk Radin Malleh
 Datuk Saibul Supu
 Datuk Siringan Gubat
 Datuk Steven Kutai
 Datuk Tan Yong Gee
 Datuk Wences Angang (kini Tan Sri)
 Datuk Wilfred Bumburing

Jawatankuasa penaja
Dalam mesyuarat pada malam 14 Mac itu yang berlarutan sehingga 15 Mac, sebuah jawatankuasa penaja PDS telah ditubuhkan yang terdiri daripada:
 Presiden: Datuk Bernard Dompok (kini Tan Sri)
 Timbalan Presiden: Datuk Wilfred Bumburing 
 Setiausaha Agung: Datuk Dr. Maximus Ongkili 
 Bendahari Agung: Datuk Monggoh Orow 
 Ketua Pemuda: Datuk Jahid Jahim 
 Ahli-ahil Majlis Tertinggi: Kesemua Wakil-wakil Rakyat yang menandatangani Resolusi Seri Gaya 14 Mac. 
 
Berikutan kelulusan ketetapan itu, dokumen pendaftaran PDS telah dibuat pada sepanjang hari 15 Mac 1994, diketuai oleh Dr. Maximus Ongkili dan Datuk Bernard Dompok. Pada masa yang sama, satu lagi perbincangan telah diadakan di tempat kediaman peribadi Datuk Joseph Pairin yang memutuskan penarikan balik hasrat mereka untuk menubuhkan PDS. 

Walau bagaimanpun, sebahagian besar daripada Wakil-wakil Rakyat sudah pun berada di Kuala Lumpur pada 15 Mac seperti yang telah dipersetujui dalam Resolusi Seri Gaya 14 Mac. Pada pagi 16 Mac, proses dokumentasi pendaftaran PDS diteruskan. Dr. Maximus kemudian tidak bersetuju dengan tindakan itu dan beliau dikatakan menyimpan Resolusi Seri Gaya 14 yang telah ditandatangani.

Rujukan
 Laman web rasmi Pertubuhan Pasokmomogun Kadazandusun Murut Bersatu (UPKO) 

Politik di Sabah